Jacques het vertel dat terwyl hy nog televisie gekyk het, het die deur skielik oopgevlieg. Hy het van die bank af opgespring, maar daar is onmiddellik op hom geskiet en hy is in sy regterskouer getref.
Andrew is op die toneel dood, maar Loryn het geveg om haar lewe in ’n Bloemfonteinse hospitaal nadat die inbrekers haar verkrag en in die gesig geskiet het.
Sy het verlede naweek, ’n dag nadat sy ontslaan is, in die plaashuis inmekaargesak en is só onder dieselfde dak as haar man dood.
Familielede van die Monakanes het ná die aanval die huisware verwyder uit vrees dat dit geplunder kan word.
Al wat in die leë plaashuisie agtergebly het, is ’n honger babakatjie, bloedkolle teen die muur en ’n vergete briefie van hul 11-jarige dogter, Mami, wat lui:
Volgens sers. Yanga Ngcukana, polisiewoordvoerder, was sy gelukkig nie die aand van die aanval tuis nie.
Die Monakanes is deel van ’n groep swart boere wat ná grond*hervormingseise ’n plasie in die Dewetsdorp-distrik ontvang het.
Dié boere is besig om stelselmatig ’n sukses te maak met die geringe kapasiteit wat hulle tot hul beskikking het.